
REPUBLIKA SLOVENIJA
MinIstrstvo ZA JAVNO UPRAVO
Tržaška cesta 21, 1000 Ljubljana
T: 01 478 83 30



E: gp.mju@gov.si



www.mju.gov.si


	Številka: 007-2/2023/24

	Ljubljana, 14. 6. 2023

	EVA 

	GENERALNI SEKRETARIAT VLADE REPUBLIKE SLOVENIJE

Gp.gs@gov.si

	ZADEVA: Izhodišča za udeležbo ministrice Sanje Ajanović Hovnik na Visokem političnem forumu za trajnostni razvoj na temo "Pospešitev okrevanja po koronavirusni bolezni (COVID-19) in polno izvajanje Agende 2030 za trajnostni razvoj na vseh ravneh", New York, 17. – 19. julij 2023 – predlog za obravnavo

	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na….. seji pod točko…. dne……sprejela naslednji

S K L E P

Vlada Republike Slovenije je sprejela Izhodišča za udeležbo ministrice Sanje Ajanović Hovnik na Visokem političnem forumu za trajnostni razvoj na temo "Pospešitev okrevanja po koronavirusni bolezni (COVID-19) in polno izvajanje Agende 2030 za trajnostni razvoj na vseh ravneh".

2. Vlada Republike Slovenije je imenovala delegacijo Republike Slovenije v naslednji sestavi: 

· Sanja Ajanović Hovnik, ministrica za javno upravo, Ministrstvo za javno upravo,
· Hermina Golob, vodja kabineta, Ministrstvo za kohezijo in regionalni razvoj,
· Peter Pogačar, generalni direktor Direktorata za javni sektor, Ministrstvo za javno upravo,

· Maja Dimitrovski, namestnica generalnega sekretarja, Ministrstvo za javno upravo.
Barbara Kolenko Helbl
generalna sekretarka vlade
Priloga: 

· Izhodišča za udeležbo ministrice Sanje Ajanović Hovnik na Visokem političnem forumu za trajnostni razvoj na temo "Pospešitev okrevanja po koronavirusni bolezni (COVID-19) in polno izvajanje Agende 2030 za trajnostni razvoj na vseh ravneh".
Prejmejo: 

· Ministrstvo za javno upravo,
· Ministrstvo za kohezijo in regionalni razvoj,
· Ministrstvo za zunanje in evropske zadeve,
· Urad Vlade Republike Slovenije za komuniciranje,
· Ministrstvo za okolje, podnebje in energijo,

· Ministrstvo za naravne vire in prostor,

· Ministrstvo za gospodarstvo, turizem in šport,
· Ministrstvo za visoko šolstvo, znanost in inovacije.


	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	· Hermina Golob, vodja kabineta, Ministrstvo za kohezijo in regionalni razvoj

· Tina Čuček Šmid, vodja Sektorja za komuniciranje in mednarodne zadeve, Ministrstvo za kohezijo in regionalni razvoj 

· Špela Rotar, sekretarka, Ministrstvo za kohezijo in regionalni razvoj,
· Polona Kobal, vodja Službe za mednarodno sodelovanje, Ministrstvo za javno upravo.

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Ministrica Sanja Ajanović Hovnik bo na temo pospešitev okrevanja po koronavirusni bolezni (COVID-19) in polno izvajanje Agende 2030 za trajnostni razvoj na vseh ravneh sodelovala na zasedanju Visokega političnega foruma za trajnostni razvoj (HLPF) med 17. in 19. julijem 2023 v New Yorku.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:

· nacionalne dokumente razvojnega načrtovanja

· razvojne politike na ravni programov po strukturi razvojne klasifikacije programskega proračuna

· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

/


	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	SKUPAJ
	
	

	OBRAZLOŽITEV:

I. Ocena finančnih posledic, ki niso načrtovane v sprejetem proračunu

V zvezi s predlaganim vladnim gradivom se navedejo predvidene spremembe (povečanje, zmanjšanje):

· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
II. Finančne posledice za državni proračun

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:

II.a Pravice porabe za izvedbo predlaganih rešitev so zagotovljene:

Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:

· proračunski uporabnik, ki bo financiral novi projekt oziroma ukrep,

· projekt oziroma ukrep, s katerim se bodo dosegli cilji vladnega gradiva, in 

· proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.

II.b Manjkajoče pravice porabe bodo zagotovljene s prerazporeditvijo:

Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne dejavnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.

II.c Načrtovana nadomestitev zmanjšanih prihodkov in povečanih odhodkov proračuna:

Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.

	7.b Predstavitev ocene finančnih posledic pod 40.000 EUR:

Plačilo potnih stroškov in namestitve za delegacijo iz MJU in MKRR. Vsak resor nosi finančne posledice za svoje delegate, skupna ocenjena vrednost je 30.000 €, sredstva so zagotovljena v sprejetem proračunu 2023. 

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:

‒
pristojnosti občin,
‒
delovanje občin,

‒
financiranje občin.
	NE

	Gradivo (predpis) je bilo poslano v mnenje: 

· Skupnosti občin Slovenije SOS: NE

· Združenju občin Slovenije ZOS: NE

· Združenju mestnih občin Slovenije ZMOS: NE 

Predlogi in pripombe združenj so bili upoštevani: /
Bistveni predlogi in pripombe, ki niso bili upoštevani.

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	/

	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE

	                                                        Sanja Ajanović Hovnik
                                                                    MINISTRICA


PRILOGA

Izhodišča za udeležbo ministrice Sanje Ajanović Hovnik na Visokem političnem forumu za trajnostni razvoj na temo "Pospešitev okrevanja po koronavirusni bolezni (COVID-19) in polno izvajanje Agende 2030 za trajnostni razvoj na vseh ravneh" 

Visoki politični forum za trajnostni razvoj (High-level Political Forum on Sustainable Development - HLPF) je platforma v okviru Združenih narodov, katere osrednja naloga je spremljanje napredka pri doseganju ciljev trajnostnega razvoja Agende 2030. Sklicuje se pod okriljem Ekonomskega in socialnega sveta OZN (ECOSOC), katerega aktualna članica je tudi Slovenija (2023-2025). Letos bo Visoki politični forum za trajnostni razvoj potekal med 10. in 20. julijem 2023 pod naslovom »Accelerating the recovery from the coronavirus disease (COVID-19) and the full implementation of the 2030 Agenda for Sustainable Development at all levels«.

V ospredju letošnjega HLPF bodo naslednji cilji trajnostnega razvoja: SDG 6 o čisti vodi in sanitarijah, SDG 7 o dostopni in čisti energiji, SDG 9 o industriji, inovacijah in infrastrukturi, SDG 11 o trajnostnih mestih in skupnostih in SDG 17 o partnerstvu za doseganje ciljev. Brez poseganja v celostno, nedeljivo in medsebojno povezano naravo ciljev trajnostnega razvoja, bo za te cilje opravljen tudi podrobnejši pregled.
Udeležba in stališča RS
Ministrica Sanja Ajanović Hovnik bo na temo pospešitev okrevanja po koronavirusni bolezni (COVID-19) in polno izvajanje Agende 2030 za trajnostni razvoj na vseh ravneh sodelovala na ministrskem segmentu zasedanja Visokega političnega foruma za trajnostni razvoj (HLPF) med 17. in 19. julijem 2023 v New Yorku.

Ministrica bo poudarila zavezanost Slovenije k celovitemu in pravočasnemu izvajanju Agende 2030. Izrazila bo pohvalo in podporo prizadevanjem Visokega političnega foruma za trajnostni razvoj, da kljub številnim globalnim in regionalnim izzivom nemoteno potekajo pregledi in spremljanje uresničevanja doseganja ciljev trajnostnega razvoja Agende 2030. Slovenija pozdravlja dejstvo, da bo Evropska komisija na zasedanju HLPF predstavila prvi prostovoljni pregled EU o izvajanju ciljev trajnostnega razvoja. Ministrica bo izrazila zaskrbljenost nad ugotovitvami poročila generalnega sekretarja ZN o napredku pri uresničevanju ciljev trajnostnega razvoja, ki potrjuje, da so se dosedanja globalna prizadevanja izkazala za nezadostna. Soočeni smo s trojno krizo podnebnih sprememb, izgubo biotske raznovrstnosti in degradacijo okolja. Doseganje ciljev trajnostnega razvoja, ki so se že tako oddaljili od začrtane poti, dodatno ovira splet kriz in negotovosti v zadnjih letih, med njimi pandemija covid-19 in počasno okrevanje po pandemiji v številnih državah, naraščanje cen hrane in energije, poslabšanje humanitarnih razmer v svetu in varnostno-političnih nestabilnosti. 
Mir in varnost sta predpogoj trajnostnega razvoja. Ruska agresija na Ukrajino ogroža uresničevanje ciljev trajnostnega razvoja v vseh njihovih razsežnostih.  Ministrica bo poudarila, da smo letos na polovici obdobja izvajanja Agende 2030, zdaj je čas za pogled naprej in pospešitev prizadevanj, ki bodo pripeljali do polnega izvajanja Agende 2030 za trajnostni razvoj na vseh ravneh.
Slovenija je v okviru Visokega političnega foruma za trajnostni razvoj že dvakrat predstavila prostovoljno nacionalno poročilo (Voluntary National Review - VNR) o uresničevanju ciljev trajnostnega razvoja Agende 2030 za trajnostni razvoj, prvega leta 2017 in drugega leta 2020. Poročilo vključuje pregled doseganja ciljev trajnostnega razvoja na nacionalni ravni, kot tudi primere dobrih praks, ki pomagajo državam pri izmenjavi izkušenj na področjih trajnostnega razvoja. 

Slovenija se zaveda pomena ciljev trajnostnega razvoja in zavzeto sledi njihovemu uresničevanju. Je tudi ena izmed prvih držav, ki je sprejela dolgoročno nacionalno strategijo razvoja, s katero je neposredno naslovila cilje trajnostnega razvoja in s tem pokazala svojo močno pripadnost ter zavezanost izvajanju teh ciljev. To je razvidno tudi iz objavljenega poročila o doseganju ciljev trajnostnega razvoja Agende 2030 (SDG index: https://s3.amazonaws.com/sustainabledevelopment.report/2022/2022-sustainable-development-report.pdf), v okviru katerega se Slovenija uvršča na 15. mesto med 163 državami. Slovenija dosega najboljše rezultate pri odpravi ekstremnih oblik revščine, zagotavljanju dostojnega dela in gospodarske rasti ter zmanjševanju neenakosti. 

Ministrica se bo v prispevku dotaknila tudi prizadevanj Slovenije na področju pospešitve okrevanja po pandemiji. S hitrim ukrepanjem je Slovenija zaščitila na deset tisoče delovnih mest in številna podjetja ter blažila socialne stiske in s tem prispevala k doseganju ciljev trajnostnega razvoja. Za nadaljevanje tega trenda bo ključno uresničevanje zastavljenih reform in naložb v okviru Načrta za okrevanje in odpornost, premišljeno investiranje sredstev evropskih skladov ter aktiviranje uporabnih političnih smernic za uresničitev Agende 2030.

Slovenija bo v času zasedanja predvidoma organizirala stranski dogodek na temo podnebnih sprememb in čezmejnega vodnega sodelovanja. Udeležila se bo tudi Posebnega dogodka o cilju 6 in Vodni akcijski agendi. 

Delegacija Republike Slovenije bo pri svojih nastopih upoštevala Ključna politična sporočila za HLPF, dogovorjena na ravni Evropske unije.

Sestava delegacije

Delegacijo Republike Slovenije na zasedanju Visokega političnega foruma za trajnostni razvoj  bodo sestavljali: 
· Sanja Ajanović Hovnik, ministrica za javno upravo, Ministrstvo za javno upravo,
· Hermina Golob, vodja kabineta, Ministrstvo za kohezijo in regionalni razvoj,
· Peter Pogačar, generalni direktor Direktorata za javni sektor, Ministrstvo za javno upravo,
· Maja Dimitrovski, namestnica generalnega sekretarja, Ministrstvo za javno upravo.

